ກະຊວງຍຸຕິທຳ ສຫລ ພົບເຫັນ ການກະທຳຜິດ ດ້ານອາຍາ ຂອງບໍລິສັດ GM
New York Time ລາຍງານວ່າ ບໍລິສັດ​ຜະລິດ​ລົດ GM ອາດຖືກປັບໃໝ ຫຼາຍເປັນປະຫວັດການ ທີ່ບໍ່ໄດ້ເປີດເຜີຍໃຫ້ຮູ້ ກ່ຽວກັບລະບົບຕິດຈັກ ທີ່ມີບັນຫາ ໃນລົດຂອງຕົນ.
ບໍລິສັດຜະລິດລົດຍັກໃຫຍ່ General Motors ຫລື GM ອາດ ພວມຢູ່ໃນຂັ້ນທີ່ຈະຕ້ອງຈ່າຍຄ່າປັບໃໝຫຼາຍເປັນປະຫວັດການ ໃນຖານບໍ່ໄດ້ເປີດເຜີຍໃຫ້ຮູ້ເຖິງລະບົບຕິດຈັກທີ່ມີບັນຫາ ຢູ່ໃນ ລົດຂອງຕົນ ທີ່ພົວພັນກັບການເສຍຊີວິດ ຂອງຢ່າງ ໜ້ອຍ 10 ຄົນ ອີງຕາມລາຍງານຂອງໜັງສືພິມ ທີ່ອອກວັນສຸກວານນີ້ ການຕົກລົງຈ່າຍເງິນດັ່ງກ່າວຂອງບໍລິສັດ GM ຍັງຕໍ່ລອງກັນຢູ່ ແຕ່ຄາດວ່າຈະກາຍ 1 ພັນ 2 ຮ້ອຍລ້ານໂດລາ ທີ່ບໍລິສັດ Toyota ໄດ້ຈ່າຍປີແລ້ວນີ້ໃນຖານບໍ່ໄດ້ເປີດເຜີຍ ກ່ຽວກັບບັນຫາລະບົບ ຄັນເລັ່ງແບບບໍ່ໄດ້ຕັ້ງໃຈ ຢູ່ໃນລົດດັ່ງກ່າວ ອີງຕາມແຫລ່ງທີ່ບໍ່ ລະບຸຊື່ຂອງໜັງສືພິມ ໜັງສືພິມ  ກ່າວວ່າ ກະຊວງຍຸຕິທຳສະຫະລັດໄດ້ພົບເຫັນ “ການ ກະທຳຜິດ ດ້ານອາຍາ” ຂອງບໍລິສັດ GM ທີ່ບໍ່ໄດ້ເປີດເຜີຍບັນຫາ ກ່ຽວກັບລະ ບົບຕິດຈັກ ທີ່ເຮັດ ຈັກມອດລົງເອງຢ່າງບໍ່ຄາດຝັນ ລາຍງານກ່າວວ່າລະບົບຕິດຈັກ ທີ່ມີບັນຫາຂອງບໍລິສັດ ແລະບັນຫາອຶ່ນໆ ເປັນເຫດໃຫ້ບໍລິສັດ GM ຕ້ອງ ຮ້ອງຄືນລົດຫລາຍກວ່າ 20 ລ້ານຄັນ ໃນປີກາຍນີ້ ຊຶ່ງເປັນຈຳນວນຫຼາຍເປັນ ປະຫວັດການ ໜັງສືພິມ  ກ່າວວ່າ ບໍລິສັດ GM “ມີຄວາມກະຕືລືລົ້ນທີ່ຈະແກ້ ໄຂກ່ຽວກັບການສືບສວນ” ຈະມີທ່າທາງວ່າໃຫ້ບໍລິສັດດັ່ງກ່າວໄດ້ ຮັບຄວາມເຊື່ອຖືໃນ ການໃຫ້ຄວາມຮ່ວມມື ທີ່ເຮັດໃຫ້ການປັບໃໝທີ່ບໍລິສັດຕ້ອງ ຈ່າຍ “ໜ້ອຍລົງແບບໃດ ແບບນຶ່ງ” ກວ່າທີ່ຖ້າຫາກວ່າບໍລິສັດ GM ໄດ້ປະຕິເສດບໍ່ໃຫ້ການຮ່ວມມື ການຮ່ວມມື ຂອງ GM ກັບຜູ້ສືບສວນແມ່ນກົງກັນຂ້າມກັບບໍລິສັດ Toyota ທີ່ໄດ້ຕໍ່ສູ້ກັບພວກໄອ ຍະການ ປີແລ້ວນີ້ ບໍລິສັດ GM ໄດ້ຈ່າຍ “ປະມານ 3 ພັນລ້ານໂດລາ” ແກ່ການຮ້ອງລົດຄືນ ແລະ ບັນຫາຄວາມປອດໄພຕ່າງໆ ອີງຕາມລາຍງານນີ້ ຈຳນວນດັ່ງກ່າວແມ່ນຮວມທັງ 600 ລ້ານໂດລາ ທີ່ວາງໄວ້ຕ່າງຫາກ ເພື່ອຊົດເຊີຍໃຫ້ຜູ້ເຄາະຮ້າຍຈາກອຸປະຕິເຫດກ່ຽວກັບ ບ່ອນຕິດຈັກ ແລະຄອບຄົວຂອງເຂົາເຈົ້າ ໜັງສືພິມ  ກ່າວວ່າ ບໍລິສັດ GM ໄດ້ຈ່າຍຄ່າປັບໃໝໃຫ້ແກ່ອົງການຄຸ້ມຄອງ ຄວາມປອດໄພແຫ່ງຊາດ 35 ລ້ານໂດລາ ໃນຖານບໍ່ໄດ້ລາຍງານ ກ່ຽວກັບບັນຫາໃນລະ ບົບຕິດຈັກ ພາຍໃນ “ເວລາອັນເໝາະສົມ ” ໝັງສືພິມ  ກ່າວວ່າ ບໍລິສັດ GM ໄດ້ຖືກບັງຄັບນັບແຕ່ເດືອນພຶດ ສະພາປີກາຍນີ້ເປັນຕົ້ນມາ ເພື່ອໃຫ້ລາຍງານເປັນລະຍະໆ ແກ່ບັນດາເຈົ້າໜ້າທີ່ຄຸ້ມຄອງ ດັ່ງກ່າວ ກ່ຽວກັບການເອົາມາດຕະການໃນດ້ານຄວາມປອດໄພຂອງຕົນ ໜັງສືພິມສະບັບນີ້ ກ່າວວ່າ ອະດີດບັນດາພະນັກງານ ຂອງບໍລິສັດ GM ກຳລັງຢູ່ພາຍໃຕ້ ການສືບສວນ ແລະອາດຈະປະເຊີນໜ້າກັບການຖືກກ່າວຫາດ້ານອາຍາກໍເປັນໄດ້